བར་དུ་དགའ་ལྡན་ཕོ་བྲང་གི་དུས་སུ་སྨར་ཁམས་པའི་ཁྱབ་ཁོངས་ཀྱི་གྲས་ནས།ཆབ་མདོ་དང་།ཉག་བྲེ་དང་།ལྷ་སྲུང།རྩེ་ཟོངས།ས་ངན་རྒྱལ་ཁྲི་ཨ་དངུལ་རྫོང་ནས་གྱོང་སོང་ར་ནག་རྫོང་གི་བར་དང་།རྩེ་གསུམ་སྟོད་སྨད་བར་གསུམ་སོགས་གཞན་གྱི་ཁོངས་སུ་གྱུར།གླ་རོང་སྡེ་བའི་མདུང་ལ་རི་དང་།དུང་ཟླ་ལའི་ཚུད་ཆད་སྨར་ཁམས་ཀྱི་གྲས་སུ་གྱུར།དུས་ཕྱི་གུང་ཁྲན་གྱི་སྨར་ཁམས་ཉག་འགན་བུ་མའི་རྫོང་དང་།རྩེ་གསུམ་སྡེ་བ།འབྲུ་ནག་སྡེ་བ།རྔ་རྩ་སྡེ་བ་རྣམས་སྨར་ཁམས་ཀྱི་གྲས་སུ་བསྒྱུར།གླ་རོང་ལྕགས་མཁར་སོགས་ཟླ་ཆུ་ཕར་རིའི་སྡེ་བ་འགའ་ཤས་མཛོ་སྒོམ་གྱི་གྲས་སུ་བསྒྱུར་ཡོད།